Lav et referat af nedenstående tekst:

Tekst:
I Støvring producerer Mekoprint komponenter til elektronik- og industrivirksomheder. Virksomheden, som beskæftiger 700 medarbejdere fordelt på otte fabrikker i og uden for Danmark er netop blevet endnu større. Virksomheden har nemlig opkøbt 67 procent af aktierne i virksomheden Microturn i Humlebæk. Dermed er den nordjyske virksomhed den største leverandør af mikrokomponenter i Norden. Og den er blandt de førende af sin slags i Nordeuropa. - Mekoprint og Microturn er et særdeles godt match. Microturn har gennem de seneste 25 år udelukkende specialiseret sig i teknologien omkring mikrodrejning og er i en liga for sig på området. Sammen bliver vi nu den største sparringspartner og leverandør af mikrokomponenter i Norden med en omsætning på over 100 millioner kroner, siger Anders Kold, der er CEO for Mekoprint. Microturn er den eneste leverandør på det nordiske marked, som kan producere emner helt ned til 0,1 millimeter. Det er afgørende, når der skal produceres høreapparater og medicinsk udstyr. Med opkøbet ændre virksomhed navn til Mekoprint Microturn, og den nuværende direktør, Claus Geleff, fortsætter som direktør for virksomheden, som han også fortsat er medejer af. Ejerkredsen tæller desuden de to øvrige ledere i Microturn, Jens Enevoldsen og John Bertran Clemmensen. Investeringen får positiv betydning for antallet af medarbejdere i både Støvring og Humlebæk.

Referat:
Helt små mekaniske komponenter til høreapparater, robotter og medicinsk udstyr kan Støvring-virksomheden Mekoprint nu levere i spandevis. Med opkøb af en mindre virksomhed, er den nu blandt de førende i Nordeuropa, og den største i Norden.